Poll ne prestaje kritizirati vratare

Engleski sudac Graham Poll u svojoj je kolumni u Daily Mailu kritizirao vratare na svjetskom prvenstvu u Rusiji poručivši kako redovito krše pravila prilikom izvođenja kaznenih udaraca.

“Čak 15 od 19 jedanaesteraca je trebalo ponoviti jer su vratari ranije izašli s gola,” kazao je Poll.

Subašić mu je posebno zanimljiv

Engleski sudac je pritom mislio na našeg Danijela Subašića, Danca Kaspera Schmeichela i Rusa Igora Akinfejeva, dok je u engleskoj analizi najpošteniji Španjolac David De Gea.

“Očito se to pravilo ne poštuje, jer se vratarima dopušta da iskoče s crte,” rekao je engleski sudac poručivši kako prema nogometnim pravilima vratar mora ostati na crti sve dok izvođač nije udario loptu.

PENALTY SAVED! Jorgensen hits his penalty straight down the middle. Subasic dives to his left but saves with his legs pic.twitter.com/eUQbRl7Zz9 — ITV Football (@itvfootball) July 1, 2018

Tri žuta

Poll se ‘proslavio’ na svjetskom prvenstvu u Njemačkoj 2006. kada je na utakmici između Hrvatske i Australije Josipu Šimuniću pokazao tri žuta kartona.

Subašić odgovorio

Na kritike mu je uzvratila hrvatska ‘jedinica’ Danijel Subašić.

“Suci nas upozoravaju da ostanemo na liniji. Normalno je da izađemo metar ispred linije. Mislim da je sve bilo regularno. Ne znam tko priča o tome”, rekao je Subašić dodavši: “Možda sudac koji je pokazao tri žuta kartona u jednoj utakmici.”